RESOLUCIÓN do 28 de marzo de 2014, da Dirección Xeral de Innovación e Xestión da Saúde Pública, pola que se fai pública a celebración dun curso homologado de nivel cualificado para a obtención do carné de aplicador/manipulador de biocidas.
Consellería de Sanidade — III. Outras disposicións — 09/04/2014

A Orde do 30 de xullo de 1997, conxunta das consellerías de Agricultura, Gandaría e Montes e de Sanidade e Servizos Sociais, polo que se establece na Comunidade Autónoma de Galicia a normativa reguladora para a homologación de cursos de capacitación para realizar tratamentos con praguicidas, así como para a obtención do carné de manipuladores destes produtos, establece no seu artigo 8.6 que os ministerios de Agricultura, Pesca e Alimentación e de Sanidade e Consumo comunicarán aos organismos responsables na Comunidade Autónoma a homologación dos ditos cursos e no seu artigo 9 a obrigatoriedade de que o organismo oficial responsable publique no
Diario Oficial de Galicia
a información correspondente a cada curso que se vai celebrar.
En consecuencia, anúnciase a celebración dun curso de aplicador/manipulador de biocidas, nivel cualificado, homologado polas direccións xerais de Saúde Pública do Ministerio de Sanidade e Política Social e de Agricultura do Ministerio de Medio Ambiente, Rural e Mariño, solicitado pola entidade Biocontrol e Calidade Alimentaria, S.L.U., de acordo coas seguintes bases:
1. Denominación do curso:
Curso para a capacitación de aplicadores/manipuladores de produtos biocidas de uso ambiental e na industria alimentaria, nivel cualificado.
2. Entidade organizadora:
Biocontrol e Calidade Alimentaria, S.L.U.
3. Datas:
Maio 2014: 26, 27, 28 e 29.
Xuño 2014: 2, 3, 4, 5, 9, 10, 11 e 12.
4. Lugar de celebración:
Instalacións Biocontrol e Calidade Alimentaria, S.L.U. Avda. Primo de Rivera, nº 4, 2º, local 6-7, 15006 A Coruña.
5. Número de prazas:
Máximo 20 alumnos.
6. Dirixido a:
Todo o persoal auxiliar dos servizos de aplicación de biocidas de uso ambiental e na industria alimentaria, non clasificados como moi tóxicos, e persoal de establecementos.
7. Criterios de selección:
Por rigorosa orde de recepción de inscricións.
8. Presentación de solicitudes:
Solicitude segundo modelo anexo I.
9. Programa:
10. Certificado de superación do curso:
É obrigatoria a asistencia a todas as sesións do curso. Finalizado este, a entidade organizadora realizará as probas pertinentes que avalíen os coñecementos adquiridos polos alumnos e en caso de superalas expedirá o certificado correspondente co cal poderá solicitar á Dirección Xeral de Innovación e Xestión da Saúde Pública da Consellería de Sanidade, o carné de aplicador/manipulador de biocidas, nivel cualificado.
Santiago de Compostela, 28 de marzo de 2014
Entidade organizadora: Biocontrol e Calidade Alimentaria, S.L.U.
Datas:
Maio 2014: 26, 27, 28 e 29.
Xuño 2014: 2, 3, 4, 5, 9, 10, 11 e 12.
Lugar de celebración do curso:
Instalacións Biocontrol e Calidade Alimentaria, S.L.U., avda. Primo de Rivera, nº 4, 2º, local 6-7, 15006 A Coruña.
Duración: 60 horas teórico/prácticas e 1 hora de avaliación.
Horario: das 16.00 ás 21.15 horas.
Nº de prazas: máximo 20 alumnos.
Presentación de solicitudes:
Enviaranse a Biocontrol, avda. Primo de Rivera nº 4, 2º local 6-7, 15006 A Coruña. Tel.: 981 24 54 18. Fax: 981 16 81 59. Correo electrónico: comercial@biocontrolbcl.com, xunto do xustificante de ingreso de 520 euros/alumno na conta Biocontrol, S.L. do BBVA co número IBAN ES74 0182 2201 4502 0158 1606.
Data límite de presentación de solicitudes: ata o día 21 de maio de 2014 (15 de maio para empresas bonificadas), salvo que se cubran antes as prazas dispoñibles.
Criterio de selección: por rigorosa orde de recepción da solicitude.